Suchinthana/ta-wikipedia huggingface dataset:
மகதா

மகதா (Mahatha) என்பது இலங்கையில் காணப்படும் நன்னீர் நண்டு பேரினமாகும். வாழ்விட இழப்பு காரணமாக ஆறு சிற்றினங்களில் நான்கு சிற்றினங்கள் மிக அருகிய இனமாக உள்ளன. மேலும் இரண்டு செம்பட்டியலில் தீவாய்ப்புக் கவலை குறைந்த இனம் எனப் பட்டியலிடப்பட்டுள்ளன.

சிற்றினங்கள்

மகதா அதோனிசு 
மகதா அதோனிசு என்பது பரவலாகக் காணப்படும் சிற்றினமாகும். இது மகாவலி ஆற்றுப்படுகை, நக்கிள்சு மலைத்தொடர் மற்றும் மொனராகலை ஆகிய பகுதிகளில் காணப்படுகிறது. இது பன்னாட்டு இயற்கைப் பாதுகாப்புச் சங்கத்தினால் தீவாய்ப்பு கவலை குறைந்த இனமாகக் கருதப்படுகிறது.

மகதா கெலயா 
மகாதா கெலயா என்பது கொழும்பு - அப்புத்தளை பிரதான வீதியில் களுபகனவிற்கு அருகில் உள்ள பகுதிகளிலிருந்து மட்டுமே அறியப்படுகிறது. இது பன்னாட்டு இயற்கைப் பாதுகாப்புச் சங்கத்தினால் மிக அருகிய இனமாகக் கருதப்படுகிறது. கேலயா என்ற குறிப்பிட்ட சிற்றினப்பெயரானது இலங்கையில் வசிப்பவரைக் குறிக்கும் சிங்கள வார்த்தையிலிருந்து வந்ததாகும்.

மகாதா அயோரா 
மகதா அயோரா துன்கிந்த அருவிக்கு அருகில் உள்ள பகுதியில் மட்டுமே காணப்படும் மிக அருகிய இனம் ஆகும்.

மகதா இலாகுனா 
மகதா இலாகுனா காலிக்கு அருகில் உள்ள பகுதியிலிருந்து மட்டுமே அறியப்படுகிறது. இது மிக அருகிய இனமாகப் பட்டியலிடப்பட்டுள்ளது. இந்தச் சிற்றினம் கண்டுபிடிக்கப்பட்ட ஆழமான துளை போன்ற பகுதியினை குறிப்பிட இலத்தின் மொழியில்"துளை" எனப்பொருள்படும் ’இலாகுனா’ என்ற இலத்தின் சொல் பயன்படுத்தப்பட்டது.

மகதா ஓர்னாடிபிசு 
மகதா ஓர்னாடிபிசு முதன் முதலில் 1915-ல் உரூக்சால் பாராதெல்பூசா ஓர்னாடிபிசு என விவரிக்கப்பட்டது.பின்னர் இது சிலோந்தெல்பீயூசா இன்பிஅதிசிமா போத் 1970 என விவரிக்கப்பட்டது. இலங்கையின் ஈர மண்டலத்தில் பரவலாக காணப்படும் இந்தச் சிற்றினம் பன்னாட்டு இயற்கைப் பாதுகாப்புச் சங்கத்தின் செம்பட்டியலில் தீவாய்ப்புக் கவலை குறைந்த இனமாகக் கருதப்படுகிறது.

மகதா இரெசினா 
மகதா இரெசினா  இலங்கையில் புந்தாலுயோ அருகில் உள்ள பகுதிகளிலிருந்து மட்டுமே அறியப்படுகிறது. இது பன்னாட்டு இயற்கைப் பாதுகாப்புச் சங்கத்தின் செம்பட்டியலில் மிக அருகிய இனமாகக் கருதப்படுகிறது. இரெசினா எனும் சிற்றினப் பெயரின் இலத்தின் சொல்லான  என்பது இலத்தீன் மொழியில் "இராணி" எனும் இதன் "அரச தோற்றத்தை" குறிக்கிறது.

மேற்கோள்கள் 

நண்டு பேரினங்கள்
இலங்கை உயிரினங்கள்
மாநிலங்களவைத் தேர்தல்கள் 1982

மாநிலங்களவைத் தேர்தல்கள் 1982 (1982 Rajya Sabha elections) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1982-ல் நடைபெற்ற தேர்தல்கள் ஆகும்.

தேர்தல்கள் 
பல்வேறு மாநிலங்களிலிருந்து உறுப்பினர்களைத் தேர்ந்தெடுக்க 1982ல் தேர்தல் நடத்தப்பட்டது. பட்டியல் முழுமையடையவில்லை.

தேர்ந்தெடுக்கப்பட்ட உறுப்பினர்கள் 
1982-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1982-88 காலத்திற்கான உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 1982ஆம் ஆண்டில் ஓய்வு பெற்றனர்.

இடைத்தேர்தல் 
கீழ்க்கண்ட இடைத்தேர்தல் 1982ஆம் ஆண்டு நடைபெற்றது.

மேற்கோள்கள் 

 

மாநிலங்களவைத் தேர்தல்கள்
பம்போர்

பம்போர் (Pampore)இந்தியாவின் ஜம்மு காஷ்மீர் ஒன்றியப் பகுதியில் அமைந்த புல்வாமா மாவட்டத்தில் உள்ள நகராட்சி ஆகும். இது மாவட்டத் தலைமையிடமான புல்வாமாவுக்கு வடக்கே 17.4 கிலோ மீட்டர் தொலைவிலும்; மாநிலத் தலைநகரான சிறிநகருக்கு தென்கிழக்கே 16.7 கிலோ மீட்டர் தொலைவிலும் உள்ளது. இது கடல்மட்டத்திலிருந்து 1573 மீட்டர் உயரத்தில் உள்ளது. இப்பகுதியில் குங்குமப்பூ விளைச்சல் அதிகம் உள்ளது. பம்போர் தொடருந்து நிலையத்திலிருந்து 
9 கிலோ மீட்டர் தொலைவில்  சிறிநகர் தொடருந்து நிலையம் அமைந்துள்ளது.

மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 17 வார்டுகளும்,  3,389 வீடுகளும் கொண்ட பம்போரா நகரத்தின் மக்கள் தொகை 21,680 ஆகும். அதில் ஆண்கள்  11,00 மற்றும் பெண்கள் 10,673 ஆக உள்ளனர். பாலின விகிதம் 1000 ஆண்களுக்கு 970 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 16%  ஆகவுள்ளனர். இதன் சராசரி  எழுத்தறிவு  70.7% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 0 மற்றும் 69 ஆகவுள்ளனர். 

இதன் மக்கள் தொகையில் இந்துக்கள் 0.12%, இசுலாமியர் 99.56% கிறித்தவர்கள் 0.18%
மற்றும் பிறர் 0.13% ஆகவுள்ளனர்.

மேற்கோள்கள்

புல்வாமா மாவட்டம்
ஜம்மு காஷ்மீர் மாநிலத்திலுள்ள ஊர்களும் நகரங்களும்
விருதுநகர் மாவட்ட கிராமங்களின் பட்டியல்

விருதுநகர் மாவட்ட கிராமங்களின் பட்டியல் (List of villages in Virudhunagar district) என்பது விருதுநகர் மாவட்டத்தில் 11 வட்டாரங்களின் கீழ் உள்ள 450 கிராமங்களைக் குறிப்பதாகும்.

அருப்புக்கோட்டை 

 ஆமணக்குநத்தனம்
 கொப்புச்சித்தம்பட்டி
 கோவிலாங்குளம்
 குல்லூர்சந்தை
 குருந்தமடம்
 பாலவநத்தம்
 இராமானுஜபுரம்

காரியாபட்டி தொகுதி 

 கல்குறிச்சி 
 மல்லாங்கிணறு 
 ஆவியூர் 
 தோணுகால் 
 வக்கணாங்குண்டு
 மந்திரி ஓடை 
 மீனாட்சிபுரம் 
 பிசிண்டி 

 குரண்டி
 மாங்குளம்
 வரலோட்டி

நரிக்குடி தொகுதி 

 அழகாபுரி
 ஆலத்தூர்
 ஆனைக்குளம்
 இலுப்பையூர்
 இசலி
 மானூர்
 திம்மாபுரம்
 வீரசோழன்
 தி. வேலங்குடி
 *இருஞ்சிறை

ராஜபாளையம் 

 சத்திரப்பட்டி
 தளவாய்புரம்
 கணபதி சுந்தர நாச்சியார் புரம்
 கிழவிக்குளம்
 கிருஷ்ணாபுரம்
 துரைசாமிபுரம்
 சோழபுரம்
 சுந்தரநாச்சியாபுரம்
 சேத்தூர்
 வத்திராயிருப்பு
 மல்லி
 மீனம்பட்டி

சாத்தூர் 

 கஞ்சம்பட்டி
 குமாரபுரம்
 முத்தால்நாயக்கர்பட்டி
 நல்லி
 நென்மேனி
 வெங்கடாசலபுரம்

சிவகாசி 

 ஆலமரத்துப்பட்டி
 ஆனையூர்
 சொக்கம்பட்டி
 இஞ்சார்
 எரிச்சநத்தம்
 காக்கிவாடன்பட்டி
 லட்சுமிநாராயணபுரம்
 மங்களம்
 மாரனேரி
 பள்ளபட்டி
 புதுக்கோட்டை
 செங்கமலப்பட்டி
 சித்துராஜபுரம்
 தாயில்பட்டி
 வெள்ளியபுரம்
 வெள்ளூர்
 விளாம்பட்டி
 விஸ்வநாதம் .
 ஜமீன்சல்வார்பட்டி
 நாரணபுரம்
 ராமசாமிபுரம்

திருவில்லிபுத்தூர் 

 செட்டிகுளம்
 கீழராஜகுலராமன்
 மல்லிபுதூர்
 பி.ராமச்சந்திரபுரம்
 சாமிநாதபுரம்
 திருவண்ணாமலை

திருச்சுளி தொகுதி 

 கல்லூரணி
 குலசேகரநல்லூர்
 குள்ளம்பட்டி
 பள்ளிமடம்
 பூலாங்கல்
 கீழக்குருணைக்குளம்

வெம்பக்கோட்டை 

 ஆலங்குளம்
 அப்பயநாயக்கன்பட்டி
 ஏழாயிரம்பண்ணை
 எட்டக்காபட்டி
 காக்கிவாடன்பட்டி
 கஞ்சம்பட்டி
 மம்சாபுரம்
 மேலன்மறைநாடு
 சங்கரபாண்டியபுரம்
 சுப்ரமணியபுரம்
 தாயில்பட்டி
 வலையபட்டி
 புலிப்பாறைப்பட்டி

விருதுநகர் 

 அழகாபுரி
 அப்பயநாயக்கன்பட்டி
 கூரைக்குண்டு
 மீசலூர்
 பவளி
 புதுப்பட்டி
 இரோசல்பட்டி
 சங்கரலிங்கபுரம்
 செங்கோட்டை
 வலையபட்டி
 வள்ளியூர்

வத்திராயிருப்பு 

 அக்கனாபுரம்
 அயன் நத்தம்பட்டி
 கான்சபுரம்
 கோட்டையூர்
 குன்னூர்
 மகாராஜபுரம்
 சுந்தரபாண்டியம்
 வலையபட்டி

மேற்கோள்கள்

விருதுநகர் மாவட்டத்திலுள்ள கிராமங்கள்
தமிழகப் பட்டியல்கள்
மாநிலங்களவைத் தேர்தல்கள் 1989

மாநிலங்களவைத் தேர்தல்கள் 1989 (1989 Rajya Sabha elections) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1989ஆம் ஆண்டு பல்வேறு தேதிகளில் நடத்தப்பட்ட தேர்தல்கள் ஆகும்.

தேர்தல்கள் 
பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுப்பதற்கான தேர்தல் நடைபெற்றது.

உறுப்பினர்கள் தேர்ந்தெடுக்கப்பட்டனர் 
1989-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1989-1995 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 1995ஆம் ஆண்டில் ஓய்வு பெற்றனர். பட்டியல் முழுமையடையவில்லை.

இடைத்தேர்தல் 
கீழ்க்கண்ட இடைத்தேர்தல் 1989ஆம் ஆண்டு நடைபெற்றது.

மாநிலம் - உறுப்பினர் - கட்சி

மேற்கோள்கள் 
 
 

மாநிலங்களவைத் தேர்தல்கள்
விவேக் தாக்கூர்

விவேக் தாக்கூர் (Vivek Thakur) என்பவர் பீகாரைச் சேர்ந்த இந்திய அரசியல்வாதி ஆவார். இவர் பாரதிய ஜனதா கட்சியின் உறுப்பினர் ஆவார். தாக்கூர் பீகாரிலிருந்து இந்திய நாடாளுமன்றத்தின் மேலவையான மாநிலங்களவை உறுப்பினராக ஏப்ரல் 2022-ல் தேர்ந்தெடுக்கப்பட்டார். விவேக் தாக்கூர் 2024ஆம் ஆண்டு நடைபெற்ற இந்தியப் பொதுத் தேர்தலில் பீகாரின் நவாதா மக்களவைத் தொகுதியில் போட்டியிட்டு இந்திய நாடாளுமன்றத்தின் மக்களவை உறுப்பினர் ஆனார்.

மேற்கோள்கள் 

வாழும் நபர்கள்
1976 பிறப்புகள்
பீகார் அரசியல்வாதிகள்
மாநிலங்களவை உறுப்பினர்கள்
பாரதிய ஜனதா கட்சி அரசியல்வாதிகள்
18ஆவது மக்களவை உறுப்பினர்கள்
சி. சி. திருநாவுக்கரசு

சின்னம்மா சிலிகம்மா திருநாவுக்கரசு (C. P. Thirunavukkarasu) என்பவர் புதுச்சேரியைச் சேர்ந்த இந்திய அரசியல்வாதி ஆவார்.இவர் திராவிட முன்னேற்றக் கழக கட்சியின் உறுப்பினர் ஆவார். 1997 முதல் 2003 வரையிலா காலத்திற்கு இந்திய நாடாளுமன்றத்தின் மேல் சபையான மாநிலகளவை உறுப்பினராகப் புதுச்சேரி மாநிலத்தின் சார்பில் தேர்ந்தெடுக்கப்பட்டு பணியாற்றினார்.

மேற்கோள்கள் 

புதுச்சேரியைச் சேர்ந்த திராவிட முன்னேற்றக் கழக அரசியல்வாதிகள்
மாநிலங்களவை உறுப்பினர்கள்
இலட்சுமன் சிங் யாதவ்

இலட்சுமன் சிங் யாதவ் (Laxman Singh Yadav) என்பவர் ஓர் இந்திய அரசியல்வாதி ஆவார். இவர் அரியான மாநில பாரதிய ஜனதா கட்சியினைச் சேர்ந்தவர். யாதவ் 2019ஆம் ஆண்டு அரியானா சட்டமன்றத்திற்கு நடைபெற்ற தேர்தலில் பாரதிய ஜனதா கட்சியின் வேட்பாளராக கோசித் தொகுதியில் போட்டியிட்டு அரியானா சட்டமன்றத்திற்கு உறுப்பினராத் தேர்ந்தெடுக்கப்பட்டார். இவர் மீண்டும் 2024ஆம் ஆண்டு அக்டோபர் மாதம் நடைபெற்றத் தேர்தலில் மீண்டும் கோசி சட்டமன்றத் தொகுதியில் பாஜக வேட்பாளராகப் போட்டியிட்டு வெற்றி பெற்றார்.

மேற்கோள்கள் 

அரியானா மாநில சட்டமன்ற உறுப்பினர்கள்
வாழும் நபர்கள்
1960 பிறப்புகள்
ஓம் பிரகாசு யாதவ்

ஓம் பிரகாசு யாதவ் (Om Parkash Yadav), என்பவர் அரியானா மாநிலத்தினைச் சேர்ந்த இந்திய அரசியல்வாதி ஆவார். யாதவ் அரியானா மாநிலம் கிசாரில் உள்ள வேளாண்மைப் பல்கலைக்கழகத்தில் வேளாண் அறிவியல் பட்டம் பெற்றுள்ளார். இவர் நர்னால் சட்டமன்றத் தொகுதியை பிரதிநிதித்துவப்படுத்தும் பாஜகவினைச் சார்ந்த அரியானா சட்டமன்ற உறுப்பினர் ஆவார். இவர் 2019ஆம் ஆண்டு நடைபெற்ற அரியானா சட்டமன்றத் தேர்தலில் நார்னௌல் சட்டமன்றத் தொகுதியில் போட்டியிட்டு வெற்றி பெற்றார். ஓம் பிரகாசு யாதவ் 2024ஆம் ஆண்டு அக்டோபர் மாதம் நடைபெற்ற அரியானா சட்டமன்றத் தேர்தலில் நார்னௌல் சட்டமன்றத் தொகுதியில் மீண்டும் போட்டியிட்டு வெற்றி பெற்றார்.

மேற்கோள்கள் 

வாழும் நபர்கள்
அரியானா மாநில சட்டமன்ற உறுப்பினர்கள்
நீலம் மாவட்டம்

நீலம் மாவட்டம் (Neelum District) என்பது பாக்கித்தானின் நிர்வாகப் பகுதியான ஆசாத் காஷ்மீருக்குள் அமைந்துள்ள 10 மாவட்டங்களில் வடக்கே உள்ள ஒரு மாவட்டமாகும். மாவட்டத்தில் சுமார் 191,000 மக்கள் (2017 நிலவரப்படி) உள்ளனர்.  2005 காஷ்மீர் நிலநடுக்கத்தின்போது பாக்கித்தானில் மிக மோசமாக பாதிக்கப்பட்ட பகுதிகளில் இதுவும் ஒன்றாகும்.

அமைவிடம் 
வடக்கு மற்றும் வடகிழக்கில் தயமர் மாவட்டம், ஆஸ்தோர் மாவட்டம் மற்றும் கில்கிட்-பால்டிஸ்தானின் ஸ்கர்டு மாவட்டம், தெற்கில் குப்வாரா மாவட்டம் மற்றும் ஜம்மு மற்றும் காஷ்மீரின் பந்திபோரா மாவட்டம் , தென்மேற்கில் முசாஃபராபாத் மாவட்டம் மற்றும் மேற்கில் பாக்கித்தானின் கைபர் பக்துன்க்வா மாகாணத்தின் மன்சேரா மாவட்டம் ஆகியவற்றின் எல்லையாக இது உள்ளது. இந்தியப் பிரிப்புக்கு முன் நீலம் பள்ளத்தாக்கு கிசன்கங்கா என்று அறியப்பட்டது. பின்னர் கிராமத்திற்கு நீலம் என மறுபெயரிடப்பட்டது.

மொழிகள் 
மாவட்டத்தில் பல மொழிகள் பேசப்படுகின்றன. இந்துகோ என்பது முதன்மையாக பேசப்படுகிறது. இது அப்பகுதியில் பரவலான தகவல்தொடர்பு மொழியாகவுள்ளது. மேலும் இது பிற மொழி சமூகங்களின் கிட்டத்தட்ட அனைத்து உறுப்பினர்களாலும் பூர்வீக அல்லது பூர்வீக மட்டத்தில் பேசப்படுகிறது. அவர்களில் பலர் தங்கள் மொழியை கைவிட்டு இந்துகோவிற்கு மாறுகிறார்கள் .  இந்த மொழி பொதுவாக பர்மி (அல்லது பரிமி, பரிம் ) என்று அழைக்கப்படுகிறது. இது காஷ்மீரி வார்த்தையான அபரிம் என்பதிலிருந்து தோன்றியிருக்கலாம்.

கல்வி 
பாக்கித்தான் மாவட்ட கல்வி தரவரிசை 2017 ன் படி, அலிஃப் அய்லான் வெளியிட்ட அறிக்கையின்படி, நீலம் மாவட்டம் கல்வி தொடர்பான தரவரிசையில் தேசிய அளவில் 60.87 மதிப்பெண்களுடன் 58வது இடத்தில் உள்ளது. நீலம் மாவட்டம் ஆசாத் காஷ்மீர் முழுவதிலும் குறைந்த தரவரிசையில் உள்ள மாவட்டமாகும்.

இதனையும் பார்க்கவும் 

 கன்சா பள்ளத்தாக்கு
 நால்தார் பள்ளத்தாக்கு
 சுவாத் ஆறு
 கலாசா பள்ளத்தாக்குகள்
 கும்ரத்து பள்ளத்தாக்கு
 சாரதா பீடம்

சான்றுகள்

உசாத்துணை

வெளி இணைப்புகள் 
Neelum Valley-AJ&K Tourism & Archaeology Department 

ஆசாத் காஷ்மீர்
பாக்கித்தானின் மாவட்டங்கள்
ககன் பள்ளத்தாக்கு

ககன் பள்ளத்தாக்கு ( Kaghan Valley ) என்பது பாக்கித்தானின் கைபர் பக்துன்க்வாவின் மன்சேரா மாவட்டத்தில் அமைந்துள்ள ஒரு அல்பைன் பள்ளத்தாக்காகும். பள்ளத்தாக்கு வடக்கு பாக்கித்தானில் 155 கிலோமீட்டர்கள் (96 மைல்) தூரத்தை உள்ளடக்கியது. அதன் குறைந்த உயரமான 650 மீ (2,134 அடி) இலிருந்து 4,170 மீ (13,690 அடி) பாபுசர் கணவாயில் அதன் உயரமான இடம் வரை உயர்ந்துள்ளது. 2005 ஆம் ஆண்டு ஏற்பட்ட காஷ்மீர் நிலநடுக்கத்தால் ஏற்பட்ட நிலச்சரிவுகள், பள்ளத்தாக்கிற்குச் செல்லும் பல பாதைகளை அழித்தன. இருப்பினும் சாலைகள் பெரும்பாலும் புனரமைக்கப்பட்டுள்ளன. ககன், பாக்கித்தானின் மிகவும் பிரபலமான சுற்றுலாத்தலமாகும்.

நிலவியல் 
ககன் பள்ளத்தாக்கு பாக்கித்தானின் கைபர் பக்துன்க்வாவில் அமைந்துள்ளது. (முன்னர் வடமேற்கு எல்லைப்புற மாகாணம் என்று அறியப்பட்டது). மேலும் வடக்கு மற்றும் கிழக்கில் முறையே கில்கிட்-பால்டிஸ்தான் மற்றும் ஆசாத் காஷ்மீர் ஆகிய பாக்கித்தானின் நிர்வாகப் பகுதிகளின் எல்லையாக உள்ளது. 155 கிலோமீட்டர் நீளமுள்ள பள்ளத்தாக்கு கீழ் இமயமலைத்தொடரால் சூழப்பட்டுள்ளது. இதன் விளைவாக அல்பைன் காலநிலை மற்றும் பைன் காடுகள் மற்றும் ஆல்பைன் புல்வெளிகள் பரவுகின்றன. குன்கார் ஆற்றின் ஓட்டத்துடன், பள்ளத்தாக்கில் பனிப்பாறைகள், படிகங்கள் போன்ற தெளிவான ஏரிகள், அருவிகள் மற்றும் உறைபனி மலை நீரோடைகள் உருஆகின்றன. ககன் அதன் இயற்கை அழகு மற்றும் நிலப்பரப்புகளுக்கு பிரபலமானது. இதன் விளைவாக உள்ளூர்வாசிகள் மற்றும் சுற்றுலாப் பயணிகள் மத்தியில் கோடைகாலத்தைக் கழிக்கும் பிரபல இடமாக இது உள்ளது.

அணுகல் 
பாலாகோட் வழியாக மன்சேரா மற்றும் ஆப்டாபாத் வழியாக சாலை மூலம் ககன் பள்ளத்தாக்கை அடையலாம். பாலாகோட்டில், பொதுப் பேருந்துகள் மற்றும் பிற வாகனப் போக்குவரத்தைப் பயன்படுத்தியும் பள்ளத்தாக்குக்குச் செல்லலாம். கூடுதலாக, ககன் பள்ளத்தாக்கை பெசாவர் அல்லது இஸ்லாமாபாத்திலிருந்து அபோதாபாத் அல்லது மன்சேரா வரை வாகனத்தில் செல்லலாம். சுற்றுலாப் பயணிகள் ஒரு வாடகை வாகனம் அல்லது கிடைக்கக்கூடிய பிற பொதுப் போக்குவரத்து மூலம் பள்ளத்தாக்கிற்குச் செல்லலாம்.

பள்ளத்தாக்கு கோடையில் எப்போதும் அணுகக்கூடியது. மேலும், குளிர்காலத்தில் பார்வையாளர்களுக்கு மூடப்படும். ஏனெனில், பனியாறுகள் குளிர்காலத்தில் ககனுக்குச் செல்லும் சாலைகளைத் தடுக்கின்றன. இருப்பினும் இந்த பனிப்பாறைகள் பொதுவாக பிப்ரவரி மற்றும் ஏப்ரல் மாதங்களில் உருகும். மே முதல் செப்டம்பர் இறுதி வரை, சாலைகளும், பாபுசார் கணவாயும் திறந்திருக்கும். மே மாதத்தில், வெப்பநிலை  வரை அடையலாம் மற்றும்  வரை குறையும்.

இதனையும் பார்க்கவும் 

 கும்ரத்து பள்ளத்தாக்கு
 நால்தார் பள்ளத்தாக்கு
 நீலம் மாவட்டம்
 சுவாத் மாவட்டம்

சான்றுகள் 

பாக்கித்தானிலுள்ள மலைவாழிடங்கள்
Coordinates on Wikidata
வடக்கு நிலங்கள்
கைபர் பக்துன்வா மாகாணம்
பாக்கித்தான் பள்ளத்தாக்குகள்
சசி காந்த தாசு

சசி காந்த தாசு (Sashi Kanta Das) என்பவர் ஓர் இந்திய அரசியல்வாதி. இவர் 2021ஆம் அசாம் சட்டமன்றத் தேர்தலில் இந்தியத் தேசிய காங்கிரசின் உறுப்பினராக ரஹாவிலிருந்து அசாம் சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
அசாம் சட்டமன்ற உறுப்பினர்கள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
அன்சூ ஏரி

அன்சூ ஏரி (Ansoo Lake) ("கண்ணீர் வடிவ ஏரி"), என்பது பாக்கித்தானின் கைபர் பக்துன்வா மாகாணத்தின் மன்சேரா மாவட்டத்தில் உள்ள ககன் பள்ளத்தாக்கில் அமைந்துள்ள ஒரு கண்ணீர் வடிவ ஏரியாகும். இது, கடல் மட்டத்திற்கு மேல் 4,245 மீட்டர்கள் (13,927 அடி) உயரத்தில் அமைந்துள்ளது. மேலும், இமயமலைத் தொடரின் மிக உயரமான ஏரிகளில் ஒன்றாகக் கருதப்படுகிறது. ககன் பள்ளத்தாக்கின் மிக உயரமான மலையான மாலிகா பர்பத்த்திற்கு அருகில் இந்த ஏரி அமைந்துள்ளது.  கண்ணீர்த் துளி போன்று இருப்பதால் ஏரிக்கு இப்பெயர் வந்தது. அன்சூ என்ற உருது வார்த்தைக்கு "கண்ணீர் துளி" என்று பொருள். இந்த ஏரி 1993 ஆம் ஆண்டு பாக்கித்தான் விமானப்படையின் விமானிகளால் இந்தப் பகுதியில் குறைந்த உயரத்தில் பறந்த போது கண்டுபிடிக்கப்பட்டதாக கூறப்படுகிறது.

இதனையும் பார்க்கவும் 
 சைபுல் முலுக் ஏரி

குறிப்புகள்

வெளி இணைப்புகள் 

 Routes to Ansoo Lake 

Coordinates on Wikidata
பாக்கித்தான் ஏரிகள்
முசா கா முசல்லா

முசா கா முசல்லா ( Musa ka Musalla: மோசசின் பாய்) என்பது இமயமலையில் சிரான் மற்றும் ககன் பள்ளத்தாக்கு சந்திப்பில் சுமார் 4,100 மீட்டர் (13,500 அடி) உயரத்தில் நிற்கும் ஒரு சிகரமாகும். இது ஆப்டாபாத் நகருக்கு வடக்கே 150 கிலோமீட்டர் (93 மை) தொலைவில் மன்சேரா மாவட்டத்தின் பாலாகோட் வட்டத்தில் அமைந்துள்ளது.

பெயர்க் காரணம் 
முசா கா முசல்லா என்ற பெயர் "மோசசின் பாய்" என்று மொழிபெயர்க்கப்பட்டுள்ளது. மூசா என்ற ஆடு மேய்ப்பவர் அங்கு உச்சியில் பிரார்த்தனை செய்ததாக ஒரு கதை கூறுகிறது. மலையுச்சியில் அவருக்கு ஒரு சன்னதியும் உள்ளது, அவர் உள்ளூர் மக்களால் துறவியாக மதிக்கப்படுகிறார்.

பாதைகள் 
கோடைக்காலத்தில் மூன்று வழிகள் வழியாக இந்த சிகரத்தை அணுகலாம். ஆனால் அனைவருக்கும் பல மணிநேர மலையேற்றம் தேவை.

 பாலாகோட் முதல் நாடி பங்களா மற்றும் குந்த் பங்களா வழி
 பராஸ் முதல் சரன் வனப் பாதை
 சங்கியாரி முதல் மண்டகுச்சா வழி

சங்கியாரி முதல் மண்டா குச்சா வரையிலான பாதை சிகரத்தை அடைய மிகவும் எளிதான பாதையாகும்.

இதனையும் பார்க்கவும் 

 மாலிகா பர்பத்

குறிப்புகள் 

Coordinates on Wikidata
பாக்கித்தானின் புவியியல்
2022 நேபாளப் பொதுத் தேர்தல்

நேபாளப் பொதுத்தேர்தல்கள், நேபாள பிரதிநிதிகள் சபைக்கு 275 உறுப்பினர்களை தேர்ந்தெடுக்க 20 நவம்பர் 2022 அன்று நடைபெறும் தேர்தல் ஆகும்.  இத்தேர்தலில் வாக்காளர்களுக்கு  இரண்டு வாக்கு சீட்டுக்கள் தரப்படும். ஒன்று நேபாள பிரதிநிதிகள் சபைக்கான 165 வேட்பாளர்களை நேரடித் தேர்தல் முறையில் வாக்களிப்பதற்கும், இரண்டாவது நேபாள பிரதிநிதிகள் சபைக்கான 110 வேட்பாளர்களை விகிதாச்சார முறையில் வாக்களிப்பதற்கும் பயன்படுத்தப்படும்.

இத்தேர்தலுடன் நேபாளததின் ஏழு மாநில சட்டமன்ற உறுப்பினர்களை தேர்ந்தெடுக்கப்படுவதற்கும் நாடு முழுவதும் தேர்தல் நடைபெறும்.

பின்னணி
2017 நேபாளத் பொதுத் தேர்தலில்  தேர்வு செய்யப்பட்ட நாடாளுமன்றத்தின் கீழவை உறுப்பினர்களின் பதவிக் காலம் மார்ச், 2023 உடன் முடிவடைகிறது. எனவே இத்தேர்தல் நடைபெற வேண்டிய சூழ்நிலை ஏற்பட்டுள்ளது.

தேர்தல் அட்டவணை

தேர்தல் கூட்டணிகளும், அரசியல் கட்சிகளும் 
தேர்தலில் போட்டியிடும் கூட்டணிகளும், கட்சிகளும் மற்றும் போட்டியிடும் தொகுதிகளும் கீழ்கண்டவாறு:

நேபாளி காங்கிரஸ் + மாவோயிஸ்ட் கூட்டணி கட்சிகள்

நேபாளப் பொதுவுடைமைக் கட்சி (ஒமாலெ) கூட்டணி

பிற கட்சிகள்

நேரடித் தேர்தலில் மாநிலங்கள் வாரியாக தொகுதிகள்

கருத்துக் கணிப்புகள்

தேர்தல் முடிவுகள்

தேர்தலுக்குப் பின் ஆட்சி அமைப்பு
இத்தேர்தலில் எந்த கூட்டணிக்கும் அல்லது கட்சிக்கும் ஆட்சி அமைக்க பெரும்பான்மை இடங்கள் கிடைக்காததால், 26 டிசம்பர் 2022 அன்று  பிரசந்தா பிரதமராக பதவி ஏற்றார். நேபாளத்தின் 98% கட்சிகள் பிரசாந்தாவிற்கு ஆதரவு அளித்துள்ளது.

இதனையும் காண்க
நேபாள நாடாளுமன்றத் தேர்தல், 2017

மேற்கோள்கள்

வெளி இணைப்புகள் 
 पाँच वर्ष : एमालेले गर्छ! CPN (Unified Marxist–Leninist) (in Nepali) 
 नेपाली कांग्रेसको सङ्कल्प, Nepali Congress (in Nepali)
 CPN (Maoist Centre) (in Nepali)
 CPN (Unified Socialist) (in Nepali)
 सबैलाई लोकतन्त्र, सबैलाई समृद्धि, Nepal Socialist Party (in Nepali)
 Rastriya Prajatantra Party (in Nepali)
 नेपाल मजदुर किसान पार्टी प्रतिनिधिसभा र प्रदेशसभा निर्वाचन घोषणापत्र २०७९, Nepal Majdoor Kisan Party (in Nepali)

நேபாளத் தேர்தல்கள்
நேபாள அரசியல்
2022 நிகழ்வுகள்
உலுதாக்

உலுதாக் ( Uludağ ), என்பது துருக்கியின் பர்சா மாகாணத்தில் (பண்டைய மைசியன் அல்லது பித்தினியன் ஒலிம்பசு பகுதி) 2,543 மீ (8,343 அடி) உயரத்தில் உள்ள ஒரு மலையாகும். துருக்கிய மொழியில், உலுதாக் என்றால் "பெரிய மலை" எனப் பொருள். பண்டைய காலங்களில், இது பித்தினியாவின் தெற்கு விளிம்பு வரை நீண்டிருந்தது. இது கிரேக்கத்தில் ஒலிம்போசு என்றும் லத்தீன் மொழியில் ஒலிம்பசு என்றும் அறியப்பட்டது. மேற்கு முனை மைசியன் ஒலிம்பசு என்றும் கிழக்கு பித்தினியன் ஒலிம்பசு   மேலும், பர்சா நகர மலைக்கு அருகில் இருந்த இடத்தில் இருந்து "புருசா ஆட் ஒலிம்பம்" என்று அறியப்பட்டது.  இடைக்காலம் முழுவதும், இது துறவிகள் மற்றும் மடாலயங்களைக் கொண்டிருந்தது.கிழக்கத்திய கிறித்தவத்தின் மிகப் பெரிய துறவிகளில் ஒருவரான பைசாந்தியத் துறவியான புனித யோனிசியசு இந்த மலையில் துறவியாக வாழ்ந்தார்.

உலுதாக் மலையானது மர்மரா பிராந்தியத்தின் மிக உயரமான மலையாகும். இதன் மிக உயர்ந்த சிகரமான கார்டெல்தெப் 2,543 மீ (8,343 அடி) இல் அமைந்துள்ளது. வடக்கே ஏராளமான உயரமான பீடபூமிகள் உள்ளன. மலையுச்சிக்கு அருகில் கைவிடப்பட்ட வால்ப்ராம் கனிமச் சுரங்கம் உள்ளது. 1974ல் 60 மில்லியன் அமெரிக்க டாலர்கள் செலவில் கட்டப்பட்ட சுரங்கமும் ஒருங்கிணைந்த ஆலையும் அதிக உற்பத்திச் செலவு காரணமாக 1989ல் மூடப்பட்டன. இப்பகுதி பனிச்சறுக்கு போன்ற குளிர்கால விளையாட்டுகளுக்கான பிரபலமான மையமாகவும், வளமான தாவரங்கள் மற்றும் விலங்கினங்களின் தேசியப் பூங்காவும்  உள்ளது. மலையேற்றம் மற்றும் முகாம் போன்ற கோடைகால நடவடிக்கைகளும் பிரபலமாக உள்ளன.

சான்றுகள்

வெளி இணைப்புகள் 

 Slope and elevation information for Uludağ 
 Uludağ Photographs 
 Uludağ Ski Center Plan
 All About Turkey
 "Uludag Tepe" on Peakbagger

துருக்கியின் மலைகள்
Coordinates on Wikidata
ஆலூர் முத்து மாரியம்மன் கோவில்

ஆலூர் முத்து மாரியம்மன் கோயில் தமிழ்நாட்டில் கள்ளக்குறிச்சி மாவட்டம்,திருக்கோவிலூர் வட்டம் ஆலூர் என்னும் ஊரில் அமைந்துள்ள அம்மன் கோயிலாகும்.

வரலாறு 
இக்கோயில் 2022 ஆண்டை சேர்ந்தது.

கோயில் அமைப்பு 
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் ஒருகாலப் பூசை நடக்கின்றது. ஆடி மாதம் கூழ் வார்த்தல் முக்கிய திருவிழாவாக நடைபெறுகிறது.

மேற்கோள்கள் 

விழுப்புரம் மாவட்டத்திலுள்ள அம்மன் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
ஆசியப் பாலைவனச் சிட்டுக்குருவி

சருண்ட்னி சிட்டுக்குருவி (Zarudny's sparrow)(பசார் சருண்ட்னி), ஆசியப் பாலைவனச் சிட்டுக்குருவி என்றும் அழைக்கப்படும் சிட்டுக்குருவியாகும்.

விளக்கம் 
சருண்ட்னி சிட்டுக்குருவி, உசுபெகிசுதான், துர்க்மெனிசுதான் மற்றும் முன்னர் ஈரானில் காணப்படும் பசாரிடே என்ற குருவி குடும்பத்தில் உள்ள ஒரு பறவைச் சிற்றினமாகும். இந்த சிற்றினம் வரலாற்று ரீதியாகப் பாலைவன சிட்டுக்குருவியின் துணையினமாக வகைப்படுத்தப்பட்டுள்ளது. இதன் பரவல் ஆப்பிரிக்காவிற்குள் மட்டுப்படுத்தப்பட்டுள்ளது. இருப்பினும், இந்த சிற்றினங்கள் ஆப்பிரிக்கச் சிற்றினங்களுடன் பல வேறுபாடுகளைக் கொண்டுள்ளன. வயது வந்த ஆண் மற்றும் பெண்களில் மிகவும் ஒத்த இறகுகள் உட்பட, இந்த சிற்றினம் தனித்தனியாகக் கருதப்படும் அளவுக்கு வேறுபட்டது. மேலும் ஆப்பிரிக்கப் பறவைகளுடன் நெருங்கிய தொடர்பில்லாதது. இதன் விளைவாக, சருண்ட்னியின் சிட்டுக்குருவி ஒரு தனி சிற்றினமாகப் பன்னாட்டுப் பறவை வாழ்க்கை, பன்னாட்டு பறவையியல் மாநாட்டின் உலகப் பறவை பட்டியல், மற்றும் உலகப் பறவைகளின் உசாநூல் ஆகியவற்றால் கருதப்பட்டது.

மேற்கோள்கள் 

Articles with 'species' microformats
சிட்டுக்குருவிகள்
தங்க வயிற்று வெள்ளைக் கண்ணி

தங்க வயிற்று வெள்ளைக் கண்ணி (Golden-bellied white-eye)(சோசுடெரோப்சு யூரோபிஜியாலிசு) என்பது சோசுடெரோபிடே குடும்பத்தில் உள்ள ஒரு பறவை சிற்றினம் ஆகும். இது இந்தோனேசியாவில் உள்ள காய் தீவுகளில் காணப்படுகிறது.

இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இது வாழ்விட இழப்பால் அச்சுறுத்தப்படுகிறது.

மேற்கோள்கள் 

வெள்ளைக் கண்ணிகள்
பினாங்கு லிட்டில் இந்தியா

லிட்டில் இந்தியா பினாங்கு, (ஆங்கிலம்: Little India, Penang; மலாய்: Little India, Pulau Pinang; சீனம்: 槟城小印度) என்பது பினாங்கு மாநிலத்தில், ஜார்ஜ் டவுன் மாநகர்ப் பகுதியில் மலேசிய இந்தியர் மிகுதியாக வாழும் இடங்களில் ஒன்றாகும்.

குட்டி  இந்தியா என்று அழைக்கப்படும் இந்த இடம், ஜார்ஜ் டவுன் மாநகர்ப் பகுதியில் மிகவும் பரபரப்பான பகுதிகளில் ஒன்றாகவும்; மலேசியாவின் ஓர் இனக் குழுவினரின் கலாசாரத்தைப் பிரதிபலிக்கும் ஓர் இடமாகவும் அறியப் படுகிறது.

பினாங்கு மாநிலத்தில் மிகப் பழைமையான ஆலயமாகக் கருதப்படும் பினாங்கு ஸ்ரீ மகாமாரியம்மன் ஆலயம் இங்குதான் அமைந்து உள்ளது.

பொது

லிட்டில் இந்தியா வணிக வளாகம், பினாங்கின் ஜார்ஜ் டவுன் மாநகரின் முக்கியமான வணிகத் தளமாகவும் இயங்கி வருகிறது. இங்கு இந்தியர் தொடர்புடைய பல்வேறு வணிக மையங்களைக் காணலாம். 

இங்குள்ள வணிகத்தின் பெரும்பகுதி இந்தியர்களுக்குச் சொந்தமானது என்றாலும், சிறிய எண்ணிக்கையிலான சீனர்க் கடைகளும் உள்ளன. இங்குள்ள மார்க்கெட் தெருவில் (Market Street) பல இந்திய ஆடை அலங்கார கடைகள் உள்ளன.

பாரம்பரிய உடைகள்

பெரும்பாலும் சேலை, பட்டு, பருத்தி துணிமணிகள்; மற்றும் இந்தியாவின் சாரம் கொண்ட பற்பல பொருள்களையும் விற்கிறார்கள். பாரம்பரிய உடைகள், நறுமணப் பொருட்கள், தங்க ஆபரணங்கள், நவரத்தினங்களைக் கொண்ட ஆடை அணிகலன்கள் போன்றவை பெரும்பாலான கடைகளால் பரவலாக விற்பனை செய்யப் படுகின்றன.

இந்தியர் சமையல் மற்றும் மேற்கத்திய உணவுகளை விற்பனை செய்யும் உணவகங்களும் அதிக எண்ணிக்கையில் உள்ளன. பாலிவுட் பாடல்களைக் கொண்ட இசைப் பொருள்களை விற்பனை செய்யும் கடைகளும் உள்ளன.

வரலாறு

பினாங்கின் லிட்டில் இந்தியா வளாகம், பினாங்கு தீவின் நிறுவனர் சர் பிரான்சிஸ் லைட் (Sir Francis Light) அவர்களின் நிர்வாகத்தின் கீழ் சூலியா தெருவில் (Chulia Street) தொடங்கியது. அந்தக் காலக் கட்டத்தில் இங்கு குடியேறியவர்களில் வேளாண் தொழிலாளர்கள், நறுமணப் பொருள் வணிகர்கள் மற்றும் லேவாதேவி செய்பவர்கள் போன்றோர் பெரும்பான்மை மக்கள் ஆகும்.

அப்போதைய இந்தியச் சமூகம் தமிழர்கள், பஞ்சாபியர்கள், மலையாளிகள், தெலுங்கர்கள், குஜராத்திகள் என பல இனத்தவரைக் கொண்டு இருந்தது. மக்கள் பெருக்கத்தினால் ஒரே தெருவில் இருந்த லிட்டில் இந்தியா வளாகம்; குயின் ஸ்ட்ரீட் (Queen Street), பினாங்கு தெரு (Penang Street), மார்க்கெட் தெரு (Market Street) என பல சாலைகளை உள்ளடக்கி விரிவு அடைந்தது.

காட்சியகம்

மேற்கோள்கள் 

 Ooi Cheng Ghee. Portraits of Penang: Little India. George Town, Penang: Areca Books. (2011).

மேலும் காண்க
 லிட்டில் இந்தியா, பிரிக்பீல்ட்ஸ்
 லிட்டில் இந்தியா, பினாங்கு
 லிட்டில் இந்தியா, மலாக்கா
 லிட்டில் இந்தியா, ஈப்போ
 லிட்டில் இந்தியா, கூலிம்
 லிட்டில் இந்தியா, சிங்கப்பூர்

பினாங்கு
மலேசிய இந்தியர்கள்
மலேசியத் தமிழர்
மலேசிய மக்கள்
இசுதன் காத்வி

இசுதன் காத்வி (Isudan Gadhvi), ஆம் ஆத்மி கட்சியின் அரசியல்வாதி, இதழாளர் மற்றும் தொலைக்காட்சி நிகழ்ச்சி தொகுப்பாளர் ஆவார். 2022 குஜராத் சட்டமன்றத் தேர்தலில் இவர் ஆம் ஆத்மி கட்சியின் முதல்வர் வேட்பாளராக அறிவிக்கப்பட்டுள்ளார்.

மேற்கோள்கள்

வெளி இணைப்புகள்  
 Isudan Gadhvi - Blogspot
 Isudan Gadhvi - OneIndia profile
 Isudan Gadhvi - some unknown facts

1982 பிறப்புகள்
வாழும் நபர்கள்
ஆம் ஆத்மி கட்சி அரசியல்வாதிகள்
குஜராத் மக்கள்
குஜராத் அரசியல்வாதிகள்
மலாக்கா லிட்டில் இந்தியா

லிட்டில் இந்தியா மலாக்கா, (ஆங்கிலம்: Little India, Malacca; மலாய்: Little India, Melaka; சீனம்: 马六甲小印度) என்பது மலேசியா, மத்திய மலாக்கா மாவட்டம், மலாக்கா மாநகரில் மலேசிய இந்தியர் கணிசமான அளவிற்கு வாழும் இடங்களில் ஒன்றாகும்.

மலாக்கா குட்டி  இந்தியா என்று அழைக்கப்படும் இந்த இடம், மலாக்கா மாநகர்ப் பகுதியில் மிகவும் பரபரப்பான பகுதிகளில் ஒன்றாகவும்; மலாக்காவில் இந்திய இனத்தின் பாரம்பரியத்தைப் பிரதிபலிக்கும் ஓர் இடமாகவும் அறியப் படுகிறது.

வரலாறு
1910-ஆம் ஆண்டுகளில் மலாக்காவின் ஆங்கிலேய ஆளுநராக லிட்டில்டன் பைப் உல்பெர்ஸ்டன் (Littleton Pipe Wolferstan) என்பவர் இருந்தார். அவரின் பெயரில் மலாக்காவில் ஒரு சாலை அமைக்கப்பட்டது.

அதன் பெயர் உல்பெர்ஸ்டன் சாலை. இதன் இப்போதைய பெயர் ஜாலான் பெண்டகாரா (Jalan Bendahara) என்று மாற்றம் கண்டு உள்ளது. இந்தச் சாலையில் தான் மலாக்கா லிட்டல் இந்தியா அமைந்து உள்ளது.

காலனித்துவ அதிகாரி

லிட்டில்டன் பைப் உல்பெர்ஸ்டன், 1910 - 1920-ஆம் ஆண்டுகளில் பினாங்கு, சிங்கப்பூர், கெடாவில் பல்வேறு பதவிகளில் பணியாற்றியவர். 1889 டிசம்பர் 3-ஆம் தேதி பிரித்தானிய காலனித்துவ அதிகாரியாக மலாக்காவுக்கு வந்தார்.

கடைசியாக இவர் மலாக்காவின் ஆளுநராக, அதாவது ரெசிடெண்டாகப் பதவி வகித்தார். மலாக்காவின் வளர்ச்சிக்குப் பெரும் பங்காறி உள்ளார்.

செயிண்ட் பீட்டர்ஸ் தேவாலயம்

மலாக்கா லிட்டல் இந்தியா சாலையும் பூங்கா ராயா சாலையும் சந்திக்கும் முனையில் செயிண்ட் பீட்டர்ஸ் தேவாலயம் உள்ளது. மலேசியாவில் மிகப் பழைமையானது. ஏற்கனவே போர்த்துகீசியரால் கட்டபட்ட ஆலயத்தை டச்சுக்காரர்கள் இடித்துத் தள்ளி விட்டார்கள்.

பின்னர் 1710-ஆம் ஆண்டு சீரமைப்புச் செய்யப்பட்டது. ஜப்பானியர் (Kempeitai) காலத்தில் அந்த ஆலயம் கருங்குகை என்று அழைக்கப்பட்டது.

மேலும் காண்க
 லிட்டில் இந்தியா, பிரிக்பீல்ட்ஸ்
 லிட்டில் இந்தியா, பினாங்கு
 மலாக்கா லிட்டில் இந்தியா
 லிட்டில் இந்தியா, ஈப்போ
 லிட்டில் இந்தியா, கூலிம்
 லிட்டில் இந்தியா, சிங்கப்பூர்

மேற்கோள்கள் 

மலாக்காவின் கட்டிடங்களும் கட்டமைப்புகளும்
மலாக்காவில் உள்ள சுற்றுலா இடங்கள்
முன்னாள் கல்லூரி

முன்னாள் கல்லூரி (அல்மா மேட்டர் (Alma mater   ) என்பது ஒருவர் முன்னர் பயின்ற பள்ளி, கல்லூரி அல்லது பல்கலைக் கழகத்தை அடையாளம் காண தற்போது பயன்படுத்தப்படும் ஒரு லத்தீன்  உருவகச் சொற்றொடர்.

அதன் தற்போதைய பயன்பாட்டிற்கு முன், அல்மா மேட்டர் என்பது பல்வேறு தாய் தெய்வங்களைக் குறிப்பிடும் மரியாதைக்குரியச் சொல்லாக இருந்தது. குறிப்பாக, சேரீசு அல்லது சைபலியினைக் குறிப்பிட்டது. பின்னர், கத்தோலிக்க மதத்தில், இயேசுவின் தாயான மரியாளின் பெயரானது.

உலகிலேயே பழமையான மற்றும் நீண்ட காலமாக தொடர்ந்து இயங்கி வரும் பல்கலைக்கழகத்தின் வரலாற்று நிலையைக் கொண்டாடும் வகையில் , போலோக்னா பல்கலைக்கழகம் அல்மா மேட்டர் ஸ்டுடியோரம் ("படிப்புகளின் தாய்") என்பதனை ஏற்றுக்கொண்டபோது, இந்தச் சொல் கல்விப் பயன்பாட்டிற்கு வந்தது.

இந்த வார்த்தை பழைய மாணவர்களுடன் தொடர்புடையது, அதாவது "செவிலி" அல்லது "பேணி வளர்ப்பவர்", எனப் பொருள் தரக்கூடியதாக இருந்தாலும் பட்டதாரிக்குப் பரவலாகப் பயன்படுத்தப்படுகிறது.

சொற்பிறப்பியல் 

அல்மா (பேணிக் காப்பவர்) என்பது சேரீசு, சைபலே, வீனஸ் மற்றும் பிற தாய் தெய்வங்களுக்கு ஒரு பொதுவான அடைமொழியாக இருந்தாலும், பாரம்பரிய லத்தீன் மொழியில் இதன் பின்னொட்டான மேட்டர் என்பதுடன் இணைத்துப் பயன்படுத்தப்படவில்லை.

உரோமின் வீழ்ச்சிக்குப் பிறகு , இயேசுவின் தாய் மரியாவுடன் இணைந்து இந்த வார்த்தை கிறித்துவ வழிபாட்டுப் பயன்பாட்டிற்கு வந்தது. " மண்ணக மீட்பரின் மாண்புயர் அன்னையே! " என்பது பதினோராம் நூற்றாண்டில் நன்கு அறியப்பட்ட மரியாளுக்கு அர்ப்பணிக்கப்பட்ட  திருக்கோயில் இணைக்குழுப் பாட்டு ஆகும்.

1600 ஆம் ஆண்டில் கேம்பிரிச்சுப் பல்கலைக்கழக அச்சுப்பொறியாளரான ஜான் லெகேட், கேம்பிறிட்ஜ் பல்கலைக்கழகப் பதிப்பகம் ஒரு சின்னத்தைப் பயன்படுத்தத் தொடங்கியபோது, ஆங்கிலம் பேசும் நாட்டில் உள்ள பல்கலைக்கழகத்தை அடையாளப்படுத்த இந்த வார்த்தை பயன்படுத்தப்பட்டதாக முதன்முதலாக ஆவணப்படுத்தப்பட்டது .  வில்லியம் பெர்கின்சின், எ கோல்டன் செயின் புத்தகத்தின் தலைப்புப் பக்கத்தில் இந்தச் சின்னம் முதன்முதலாக இருந்தது. அதில் அல்மா மேட்டர் கான்டாப்ரிஜியா ("ஊட்டமளிக்கும் தாய் கேம்பிரிட்ஜ்") என்ற லத்தீன் சொற்றொடர் நிர்வாண நிலையில், பாலூட்டும் பெண்ணைத் தாங்கிய பீடத்தில் பொறிக்கப்பட்டுள்ளது.

ஆங்கில சொற்பிறப்பியலில், பெரும்பாலும் பல்கலைக்கழகம் தொடர்பான முதல் பயன்பாடு 1710 எனக் குறிப்பிடப்படுகிறது, ரிச்சர்ட் வார்டு என்பவரால் ஹென்றி மோரின் நினைவாக ஒரு கல்வித் தாய் உருவம் குறிப்பிடப்பட்டது.

சான்றுகள்

வெளி இணைப்புகள் 

 
 
 Alma Mater Europaea website

இலத்தீன் சொற்களும் சொற்சரங்களும்
பள்ளிக் கலைச்சொல்லியல்
பள்ளிக் கால அட்டவணை

பள்ளிக் கால அட்டவணை (school timetable) என்பது வகுப்பறைகள் மற்றும் பள்ளி நாளின் பாடவேளையின் போது மாணவர்கள் மற்றும் ஆசிரியர்களை ஒருங்கிணைக்கும் காலிகை ஆகும். பாடங்கள் மற்றும் வகுப்பறைகளின் வகை (உதாரணமாக, அறிவியல் ஆய்வகங்கள்) ஆகியவை இதனைத் தீர்மானிக்கும் மற்ற காரணிகள் ஆகும்.

1970 களில் இருந்து, செய்பணி ஆய்வியல் மற்றும் மேலாண்மை அறிவியலில் ஆராய்ச்சியாளர்கள் பள்ளி கால அட்டவணைச் சிக்கலுக்கு கணினிமயமாக்கப்பட்ட தீர்வுகளை உருவாக்கியுள்ளனர்.

பள்ளி கால அட்டவணையின் விளக்கம் மற்றும் நோக்கம் 
ஒரு பள்ளி கால அட்டவணையில், வழங்கப்படும் படிப்புகளின் முழுமையான தொகுப்பு, அத்துடன் வழங்கப்படும் ஒவ்வொரு பாடத்தின் நேரம் மற்றும் இடம் ஆகியவை அடங்கும். பள்ளி கால அட்டவணையின் நோக்கங்கள், ஆசிரியர்கள் எப்போது, எங்கே ஒவ்வொரு பாடத்தையும் கற்பிக்க வேண்டும் என்பதனையும் முரண்பாடுகள் இல்லாது மாணவர்கள் கற்பதற்கும் வழிவகை செய்வதாகும்.

வரலாறு 
செய்பணி ஆய்வியல் மற்றும் மேலாண்மை அறிவியல் முறைகளை அறிமுகப்படுத்துவதற்கு முன்பு, பள்ளிக் கால அட்டவணைகள் மனிதர்களால் கைமுறையாக உருவாக்கப்பட்டது. ஹோஷினோ மற்றும் ஃபேப்ரிஸ் ஆகியோர் பின்வருமாறு பள்ளிக் கால அட்டவணை பற்றி குறிப்பிடுகிறார்கள், "பல பள்ளி நிர்வாகிகளுக்குத் தெரியும், ஒரு கால அட்டவணையை உருவாக்குவது என்பது நம்பமுடியாத அளவிற்கு கடினமானது, பல தேவைகள் மற்றும் முன்னுரிமைகள் ஆகியவற்றை  சமநிலையில் வைத்து உருவாக்க வேண்டிய தேவை உள்ளது. கால அட்டவணைகள் கைமுறையாக உருவாக்கப்படும் போது, அதில் 10% கணிதம் மற்றும் 90% அரசியல் கலந்திருக்கும், இவ்வாறு கைமுறையாக உருவாக்கும் போது பிழைகள், திறமையின்மை மற்றும் ஆசிரியர்கள் மற்றும் மாணவர்களிடையே மனக்கசப்பு ஆகியவற்றிற்கு வழிவகுக்கிறது." 

தொடக்கப் பள்ளி போன்ற எளிமையான பள்ளி கால அட்டவணைக்கு, கீழ்க்கானும் நிபந்தனைகள் பூர்த்தி செய்யப்பட வேண்டும்:

 ஒரு ஆசிரியர் ஒரே நேரத்தில் இரண்டு பாடங்களைக் கற்பிக்க முடியாது
 எந்த வகுப்பறையிலும் ஒரே நேரத்தில் இரண்டு படிப்புகள் படிக்க முடியாது

உயர்நிலைப் பள்ளி 
உயர்நிலைப் பள்ளி கால அட்டவணைகள் பல்கலைக்கழக கால அட்டவணைகளிலிருந்து முற்றிலும் வேறுபட்டவை. முக்கிய வேறுபாடு என்னவென்றால், உயர்நிலைப் பள்ளிகளில், மாணவர்கள் பள்ளி நாளின் ஒவ்வொரு மணிநேரமும்  கண்காணிக்கப்பட வேண்டும். உயர்நிலைப் பள்ளி ஆசிரியர்கள் பொதுவாகப் பல்கலைக்கழகங்களில் இருப்பதை விட அதிகமான கற்பித்தல் சுமைகளைக் கொண்டுள்ளனர்.

சான்றுகள்

வெளி இணைப்புகள் 

 சர்வதேச கால அட்டவணை போட்டி 2007 
 ராபர்டஸ் ஜே. வில்லெமன், பள்ளி கால அட்டவணை கட்டுமானம், வழிமுறைகள் மற்றும் சிக்கலானது

பள்ளிக் கலைச்சொல்லியல்
கராச்சி பெருநகர மாநகராட்சி

கராச்சி பெருநகர மாநகராட்சி (உருது: بلدیہَِ عظمیٰ کراچی) என்பது பாகிஸ்தானின் பெரிய மாநகரமான கராச்சியில் உள்ளாட்சி அமைப்ப்பின்படி சேவைகளை வழங்குவதற்கான ஒரு உள்ளாட்சி மற்றும் மாநகராட்சியை ஆளும் அமைப்பாகும்.

வரலாறு

1852
1846 ஆம் ஆண்டு பிரித்தானிய ஆட்சியின் போது கராச்சியில் காலரா தொற்றுநோய்களைக் கட்டுப்படுத்த கராச்சி பாதுகாப்பு வாரியம் நிறுவப்பட்டது. 1852 இல் இந்த வாரியம் கராச்சி நகராட்சி ஆணையமாக மேம்படுத்தப்பட்டது.

1853 
1853 இல் முனிசிபல் கமிஷன் கராச்சி மாநகராட்சி ஆணையமாக மாற்றப்பட்டது.  கராச்சி மாநகராட்சி கட்டிடத்தின் அடிக்கல் 1927 இல் பந்தர் சாலையில் அடிக்கல் நாட்டப்பட்டது.

1933 

1933 இல் கராச்சி நகராட்சி ஆணையம் கராச்சி மாநகராட்சியாக தரம் உயர்த்தப்பட்டது.

1976
கராச்சி மாநகராட்சி 1976 இல் கராச்சி பெருநகர மாநகராட்சியாக மாற்றப்பட்டது.

1987
கராச்சி பெருநகர மாநகராட்சி மண்டலக் குழுக்கள் 1987 இல் நிறுவப்பட்டன. மண்டல குழுக்கள் மீண்டும் கராச்சி பெருநகர மாநகராட்சியில் இணைக்கப்பட்டன.  அருகாமையில் இருந்த ஐந்து மாவட்ட மாநகராட்சிகள் 1987 இல் நிறுவப்பட்டன.

2000
கராச்சி பெருநகர மாநகராட்சி 2000 இல்  மாற்றி அமைக்கப்பட்டும் மற்றும் ஐந்து மாவட்ட மாநகராட்சிகள் அனைத்தும் கராச்சி மாநகர மாவட்டத்துடன் இணைக்கப்பட்டன.  கராச்சி நகர மாவட்டம் 18 நகரங்கள் மற்றும் 178 ஒன்றிய கவுன்சில்களாக பிரிக்கப்பட்டது.

2011
2011 இல் சிந்து அரசு மீண்டும் கராச்சி பெருநகர மாநகராட்சி மற்றும் ஐந்து மாவட்ட மாநகராட்சிகளை மீட்டெடுத்தது.

2015
2015 ஆம் ஆண்டில், கராச்சி பெருநகரக் கழகமானது 209 பொது உறுப்பினர்கள் மற்றும் ஒன்றியக் குழுக்களின் தலைவர்கள் மற்றும் 96 ஒதுக்கப்பட்ட உறுப்பினர்கள் உட்பட 305 உறுப்பினர்களைக் கொண்டிருந்தது.

1979 முதல் KMC ஆலோசகர் உறுப்பினர்களின் எண்ணிக்கை பின்வருமாறு

கராச்சி பெருநகர மாநகராட்சி 
இந்த மாநகராட்சி தான் ஆசிய கண்டத்திலேயே மிகப்பெரிய நகரங்களுல் ஒன்றாகும். இந்தியாவில் மிகப்பெரிய மாநகராட்சி மும்பை. மும்பை மாநகராட்சி வார்டுகளின் எண்ணிக்கை 228. ஆனால் கராச்சி மாநகராட்சி வார்டுகளின் எண்ணிக்கை 308 ஆகும். உலகின் பதின்மூன்றாவது பெரிய நகரமும் இதுவே ஆகும்.

மேற்கோள்கள் 

பாக்கித்தான்
நிரலம்ப உபநிடதம்

நிரலம்ப உபநிடதம் (Niralamba Upanishad) என்பது ஒரு சமசுகிருத உரையும் இந்து சமயத்தின் 22 சமய (பொது) உபநிடதங்களில் ஒன்றுமாகும். இந்த உரை, சர்வசர உபநிடதத்துடன் இந்து தத்துவத்தின் 29 அடிப்படைக் கருத்துக்களில், பண்டைய மற்றும் இடைக்கால சகாப்தமான 108 உபநிடதங்களின் தொகுப்பில் உட்பொதிக்கப்பட்ட இரண்டு பிரத்யேக சொற்களஞ்சியங்களில் ஒன்றாகும். 

நிரலம்ப உபநிடதம் 29 உபநிடதக் கருத்துக்களை வரையறுத்து விளக்குகிறது.  ஆண்கள், பெண்கள், அனைத்து உயிர்களும், விஷ்ணு மற்றும் உருத்திரன் (சிவன்) போன்ற இந்துக் கடவுள்களும் அவற்றின் சாராம்சத்தில் பிரம்மம் என்ற ஒரே இறுதி யதார்த்தம் என்று குறிப்பிடுவது குறிப்பிடத்தக்கது.   "கொத்தடிமை" என்பது தியாகச் சடங்குகள் மற்றும் சுயநலம் எனவும், "கொடூரமான ஆசை, வெறுப்பு மற்றும் பாசாங்குத்தனம்" ஆகியவற்றைக் கொண்டிருக்கும் போது விரதங்கள் செய்வது "பேய்த்தனம்" என்றும் இது குறிப்பிடுகிறது.  

இந்த உரையானது இந்து மதத்தின் அத்வைத வேதாந்தப் பள்ளியுடன் எதிரொலிக்கும் பதில்களை வழங்குகிறது.

வரலாறு 
நிரலம்ப உபநிடதத்தின் காலம் தெரியவில்லை. ஆனால் இது முக்திகா உபநிடதத்தைப் போன்ற பிற்கால இடைக்கால உரையாக இருக்கலாம்.  இந்நூலின் கையெழுத்துப் பிரதிகள் நிரலாம்போபநிடதம் என்ற பெயரிலும் காணப்படுகின்றன.  இராமனால், அனுமனுக்கு கூறப்பட்ட முக்திகா நியதியின் 108 உபநிடதங்களின் தெலுங்கு மொழித் தொகுப்பில், இது 34வது இடத்தில் பட்டியலிடப்பட்டுள்ளது.

உள்ளடக்கம் 
நிரலம்ப உபநிடதம் என்பது வேதாந்தச் சொற்களின் ஒரு சொற்களஞ்சியம் ஆகும்.  ஒரு ஆரம்ப பிரார்த்தனைக்குப் பிறகு, தொடர்ச்சியான கேள்விகளைக் கேட்பதோடு, வரிசையான பதில்களுடன் தொடங்குகிறது.  கேள்விகள், பிரம்மம் என்றால் என்ன? ஈசுவரன் என்பவர் யார்? ஜீவாத்மா என்பவர் யார்? பிரக்ருதி என்றால் என்ன? என்ற பல கேள்விகள் கேட்கப்படுகின்றன. உரையின் பொருளடகத்தில் பரமாத்மா, பிரம்மா, விஷ்ணு, உருத்திரன், இந்திரன், யமன், சூரியன், சந்திரன், தேவர்கள், அரக்கர்கள், பிசாசர்கள், ஆண்கள், பெண்கள், உயிரினங்கள், பிறப்புகள், நிலையான பொருட்கள், அஞ்ஞானம், சுகம், துக்கம், கர்மா, சொர்க்கம், நரகம், பந்தம், மோட்சம், குரு, சீடன், வித்வான், முதா, அசுரன், தவம், பரமபதம், கிரகம், ஆக்ரக்யம் மற்றும் சந்நியாசம் ஆகியவை அடங்கும்.  

இதில் பதினாறு வினாக்களுக்கும் ஒரே பதிலைத் தந்திருப்பது குறிப்பிடத்தக்கது. பின்வருபவை அனைத்தும் பிரம்மம் (இறுதி உண்மை) என்று அழைக்கப்படும் ஒரே அடையாளம் என்று கூறுகிறது. பிரிவுகள் தவறானவை - பரமாத்மா, பிரம்மா, விஷ்ணு, உருத்திரன், இந்திரன், யமன், சூரியன், சந்திரன், தேவர்கள், அசுரர்கள், பிசாசுகள், பிராமணர்கள் மற்றும் பிற ஆண்கள், பெண்கள், அனைத்து உயிரினங்களும் நிலையான பொருட்கள்.  ஈசுவரன் மற்றும் ஜீவன் ஆகிய இரண்டும் பிரம்மத்தின் வெளிப்பாடு என்று உபநிடதம் விளக்குகிறது, அதே சமயம் பிரகிருதி பிராமணனின் சக்தி என விளக்கப்படுகிறது.  

சுகம் (மகிழ்ச்சி) என்பது ஒருவரின் உள்ளார்ந்த பேரின்பத்தை உணர்ந்து, சச்சிதானந்தத்தை அனுபவிக்கும் நிலை என உரை வரையறுக்கிறது.   துக்கம் (வலி) இவ்வுலகம், சுயமற்ற நிலை, சுய அறிவின் பற்றாக்குறை ஆகியவற்றால் இயக்கப்படுகிறது.   சொர்க்கம் என்பது ஆன்மீக உண்மையுடன் தொடர்புடையது, அதே சமயம் நரகம் இவ்வுலக வாழ்வின் மீது ஏக்கம் கொள்வது.

இதனையும் பார்க்கவும் 

 ஆத்ம உபநிடதம்
 நிர்வாண உபநிடதம்
 யோகதத்துவ உபநிடதம்
 வேதங்கள்

சான்றுகள்

உசாத்துணை 

சமசுகிருத நூல்கள்
உபநிடதங்கள்
இந்து தத்துவ நூல்கள்
இந்து சமய நூல்கள்
இரத்னகிரி கோட்டை, மகாராட்டிரம்

இரத்னகிரி கோட்டை (Ratnagiri Fort) இரத்னதுர்க் கோட்டை' அல்லது 'பகவதி கோட்டை' என்றும் அழைக்கப்படும் இது மகாராட்டிராவின்  இரத்தினகிரி மாவட்டத்தில் உள்ள முக்கியமான கோட்டையாகும். இந்த கோட்டையின் உள்ளே பகவதி கோயில் இருப்பதால் இது முக்கிய சுற்றுலாத்தலமாக உள்ளது.

வரலாறு 
இந்த கோட்டை பாமினி காலத்தில் கட்டப்பட்டது. 1670-இல் மராட்டிய மன்னர் சிவாஜி பிஜப்பூரின் சுல்தானிடமிருந்து கோட்டையை வென்றார். மன்னர் சிவாஜி இரண்டு பாதுகாப்புக் கோபுரங்களைக் கட்டினார். ஒன்று தெற்கிலும் மற்றொன்று பழைய நீதிமன்ற வளாகத்திற்கு அருகிலும் உள்ளது. 1750-1755 இல் மராட்டிய தளபதி கனோஜி ஆங்கரே என்பவரால் கோட்டையின் பாதுகாப்பு மேம்படுத்தப்பட்டது. பேஷ்வா ஆட்சியின் போது (1755-1818) தோண்டு பாஸ்கர் பிரதிநிதி கோட்டையில் சில சிறிய பழுதுகளை சரி செய்தார். பின்னர் 1818 இல் ஆங்கிலேயர்களால் கோட்டை கைப்பற்றப்பட்டது. கோவில் 1950 இல் புதுப்பிக்கப்பட்டது.

அணுகல் 
இரத்தினகிரி  நகரத்திலிருந்து நடந்து செல்லக்கூடிய தூரத்தில் கோட்டை உள்ளது. கோட்டையின் நுழைவு வாயிலுக்கு ஒரு அகலமான சாலை செல்கிறது. கோட்டையைச் சுற்றி வர ஒரு மணி நேரம் ஆகும்.

பார்க்க வேண்டிய இடங்கள் 

கலங்கரை விளக்கம் கோட்டையின் ஒரு பக்கத்தில் அமைந்துள்ளது. கோட்டையின் உள்ளே பகவதி கோவில், குளம் மற்றும் கிணறு உள்ளது. கோட்டைக்கு கீழே ஒரு குகை உள்ளது. ரெடே புருஜ் அனைத்து கோட்டைகளிலும் வலுவானது ஆகும்.

இதனையும் பார்க்கவும் 

 இந்தியாவில் உள்ள கோட்டைகளின் பட்டியல்
 கனோஜி ஆங்கரே
 மராத்தியர்
 மராத்திய அரச குலங்கள் மற்றும் அரசுகள் பட்டியல்
 முகலாய-மராத்தியப் போர்கள்
 இந்திய படைத்துறையின் வரலாறு

குறிப்புகள் 

இந்தியாவிலுள்ள கோட்டைகள்
மகாராட்டிர மாநிலத்திலுள்ள ஊர்களும் நகரங்களும்
ரத்னகிரி மாவட்டம்
வடகிழக்கு விண்வெளி பயன்பாட்டு மையம்

வடகிழக்கு விண்வெளி பயன்பாட்டு மையம் (North-Eastern Space Applications Centre) 2000 ஆம் ஆண்டின் செப்டம்பர் மாதத்தில் நிறுவப்பட்ட ஒரு பிராந்திய விண்வெளி மையமாகும். இந்தியாவின் வடகிழக்கு மாநிலங்களில் வெளிப்படும் இயற்கை கனிமங்களைக் கண்டறிவதற்குப் பயன்படும்  தொலையுணர்தல் தொழில்நுட்பத்தைப் விரைவுபடுத்துவதற்காக விண்வெளித் துறை, இந்திய அரசு மற்றும் வடகிழக்கு மண்டலக் குழு  ஆகியவற்றின் கூட்டு முயற்சியால் இவ்விண்வெளி மையம் நிறுவப்பட்டது.  விண்வெளி அறிவியல் மற்றும் தொழில்நுட்பத்தைப் பயன்படுத்தி இந்தியாவின் வடகிழக்கு மாநிலங்களின் ஒட்டுமொத்த வளர்ச்சியை ஊக்குவித்தல் இம்மையம் நிறுவப்பட்டதற்கான நோக்கமாகும்..

வடகிழக்கு விண்வெளி பயன்பாட்டு மையம் வட்டு இயக்க முறைமை  மற்றும் நிப்பான் மின்சார நிறுவனம் ஆகியவற்றின் கூட்டு முயற்சியுடன்  2000 ஆம் ஆண்டு செப்டம்பர் மாதத்தில் இந்தியாவின் மேகாலயாவில் உள்ள சில்லாங்கில் நிறுவப்பட்டது. இந்த மையம் மாநில அரசால் பாதுகாக்கப்பட்ட பகுதியாகவும் அறிவிக்கப்பட்டுள்ளது.

குறிக்கோள்கள் 
வடகிழக்கு விண்வெளி பயன்பாட்டு மையத்தின்  நோக்கம் தொலைநிலை உணர்திறன் மூலம் பிராந்தியத்தில் உள்ள இயற்கை வளங்களைத் தேடிப் பயன்படுத்துதல், வடகிழக்கு மாநிலங்களுக்கு செயற்கைக்கோள் சேவைகளை வழங்குதல் மற்றும் பிராந்தியத்தில் உள்ள கல்வி நிறுவனங்களுடன் இணைந்து விண்வெளி தொழில்நுட்பத்தில் ஆராய்ச்சியை மேம்படுத்துதல். போன்றவைகளாகும்.

நிகழ்ச்சிகள் 
வடகிழக்கு விண்வெளி பயன்பாட்டு மையம் தற்போது தொலையுணர்தல் மற்றும் புவியியல் தகவல் அமைப்புகள், செயற்கைக்கோள் தொடர்பு திட்டம் மற்றும் விண்வெளி அறிவியல் ஆராய்ச்சி திட்டங்களில் முக்கியமாக கவனம் செலுத்துகிறது.

வசதிகள் 
வடகிழக்கு விண்வெளி பயன்பாட்டு மையத்தில் நவீன தொலையுணர்தல் கருவிகள்  மற்றும்  மென்பொருள்களைக் கொண்டுள்ளது.. 
 A0 அளவு வண்ண வருடிகள்
 உயர்தர அச்சுப்பொறிகள் மற்றும் வரைபடங்கள்
 காட்சி விளக்க வசதிகள்

திட்டங்கள் 
1:50,000 அளவில் வடகிழக்கு மாநிலங்களின் நில வரைபடம் மற்றும் தரிசு நிலம் மற்றும் ஈரநில கண்காணிப்பு போன்ற திட்டங்களை மேற்கொண்டுள்ளது. வெள்ளத்தால் மிக மோசமாகப் பாதிக்கப்படக்கூடிய பகுதிகளுக்கு  வெள்ள முன் எச்சரிக்கை அமைப்பை உருவாக்கியது. மேகாலயா மாநிலம் பற்றிய தகவல்களை வழங்க, தொடு உள்ளீடு அடிப்படையிலான தகவல் அமைப்பையும்  உருவாக்கியது.

நிதி 
மையத்திற்கான நிதி 50:50 விகிதத்தில் இந்திய அரசுக்கும் வடகிழக்கு மண்டலக் குழுவுக்குமாக  பிரிக்கப்பட்டுள்ளது. 2012-13 நிதியாண்டில் மத்திய அரசு மையத்திற்கு 8 கோடி ரூபாய்.ஒதுக்கியது.

மேற்கோள்கள்

புற இணைப்புகள் 

 nesac.gov.in

இந்திய விண்வெளித் திட்டங்கள்
இந்திய விண்வெளித் துறை
கர்ப்ப உபநிடதம்

கர்ப்ப உபநிடதம் (Garbha Upanishad)  ), அல்லது கர்போபநிடதம் (  ) என்பது சிறிய உபநிடதங்களில் ஒன்றாகும். இது 108 இந்து உபநிடத நூல்களின் நவீன தொகுப்பில் 17-வது இடத்தில் உள்ளது. சமசுகிருதத்தில் எழுதப்பட்ட இதை சில அறிஞர்கள் யசுர்வேதத்துடன் தொடர்புடையது என்றும்பிறர் அதர்வண வேதத்துடன் தொடர்புடையது என்றும் கூறுகின்றனர். இது 35 சாமான்ய (பொது) உபநிடதங்களில் ஒன்றாக கருதப்படுகிறது. உபநிடதத்தின் கடைசி வசனம் பிப்பலாத முனிவருக்கு உரையைக் காணிக்கையாக்குகிறது. ஆனால் உரையின் காலவரிசை மற்றும் ஆசிரியர் பற்றி தெளிவில்லை. மேலும் எஞ்சியிருக்கும் கையெழுத்துப் பிரதிகள் சேதமடைந்துள்ளன. ஒன்றுக்கொன்று பொருந்தாதவை மற்றும் முழுமையற்றவையாக இருக்கின்றன.  ஜெர்மனியைச் சேர்ந்த இந்தியவியலாளர் பால் தியூசென் போன்ற பலரும் "உடலியல் அல்லது மருத்துவம் பற்றிய கையேடு" என்கின்றனர். 

மனித வாழ்க்கையின் கரு முதல் வயதுவந்த நிலை வரை மனித உடற்கூறியல் தொடர்பான ஒப்பீட்டு அளவைக் கணக்கிடுவதற்கும் வழங்குவதற்கும் இது குறிப்பிடத்தக்கது.  மேலும், மனித உடல் என்றால் என்ன?, மனித கரு எவ்வாறு உருவாகிறது?,  கரு எவ்வாறு உருவாகிறது?, கருவுக்கு என்ன தெரியும்?,கர்ப்பத்தில் கரு எவ்வாறு கற்றுக்கொள்கிறது?, பிறப்புக்குப் பிறகான வளர்ச்சி
என்பதைப் பற்றியெல்லாம் பேசுகிறது.

சொற்பிறப்பியல் 
கர்ப்பம் என்ற வார்த்தையின் அர்த்தம் "கருப்பை" தொடர்பானது.

கையெழுத்துப் பிரதிகள் 
எஞ்சியிருக்கும் கையெழுத்துப் பிரதிகள் முழுமையடையாமல் காணப்படுகின்றனர். பெரும்பாலான வாசகங்கள் தொலைந்துவிட்டன அல்லது இன்னும் கண்டுபிடிக்கப்படவில்லை. மேலும் கிடைத்த கையெழுத்துப் பிரதிகளும் சீரற்றதாக உள்ளது.  ஒரு அத்தியாயத்தில் நான்கு உரைநடைப் பகுதிகளைக் கொண்ட கொல்கத்தா கையெழுத்துப் பிரதி மிகவும் ஆய்வு செய்யப்பட்ட பதிப்பாகும்.

சான்றுகள்

உசாத்துணை 

சமசுகிருத நூல்கள்
உபநிடதங்கள்
பண்டைய நூல்கள்
இந்து சமய நூல்கள்
இந்திய மெய்யியல்
பள்ளி மன்றம்

பள்ளி மன்றம் அல்லது பள்ளிக் கூட்டம், (School assembly) என்பது பள்ளியில் உள்ள அனைவருமோ அல்லது குறிப்பிட்ட மாணவர்கள், ஆசிரியர்கள் மட்டுமோ ஏதேனும் ஒரு குறிப்பிட்ட காரணத்திற்காக கூடுவதனைக் குறிப்பதாகும். சில பள்ளிகளில், மாணவர்கள் ஒரு பொதுவான பாடல் அல்லது பிரார்த்தனை செய்வதற்காகக் கூடி, ஏதேனும் அறிவிப்புகள் இருந்தால் பெறுகின்றனர். அத்தகைய கூட்டங்களில் வழக்கமாக வருகை சரிபார்ப்பு மேற்கொள்ளப்படலாம்.  கல்வி, சுகாதாரம் அல்லது பாதுகாப்புப் பொருட்கள் அல்லது பள்ளி நாடகங்கள், திறமை நிகழ்ச்சிகள் செயல்படுவதற்காக அவ்வப்போது பள்ளிக் கூட்டங்கள் நடைபெறலாம்.

வரலாறு 
பழங்காலத்திலிருந்தே மன்றங்கள் செயல்பாட்டில் உள்ளன. பழங்கால குருகுலத்தில், மாணவர்கள் அனைவரும் ஒன்று கூடி, தியானம் செய்து, சபைகளில் தங்கள் அன்றாட வழக்கத்தைப் பற்றி விவாதிப்பார்கள். கூடுதல் மற்றும் வழிபாடு என்பது இங்கிலாந்தில் உள்ள மன்றச் செயல்பாட்டின் ஒரு பகுதியாகும் மற்றும் பள்ளிகளில் அதிகாரப்பூர்வமான தேவையாக உள்ளது.

கூறுகள் 
பிரார்த்தனை, செய்திகள்,மாணவர்களிடையே விவாதங்கள், மாணவர்களின் பேச்சு போட்டி, மாணவர்களுக்கு வெகுமதி அளித்தல் அல்லது பாராட்டுதல் மற்றும் பிற முக்கிய விவாதங்கள் ஆகியவை இந்த மன்றச் செயல்பாடுகளில் நடைபெறுகிறது.

நாடுகள்

சீனா 
சீனப் பள்ளியில் மாணவர்களின் எண்ணிக்கை காரணமாக, கூட்டங்கள் பொதுவாக வெளியில் நடத்தப்படுகின்றன. பள்ளி வாரம் அல்லது மாதத்தின் தொடக்கத்தில் பள்ளித் தலைவர் மாணவர்களிடம் ஒரு மணி நேரம் உரையாற்றுவது வழக்கமாக உள்ளது.

பாக்கித்தான் 
மன்றங்கள் அல்லது கூட்டங்கள் வழக்கமாக ஒவ்வொரு நாளும் குறைந்தபட்சமாக 20 நிமிடங்கள் நடைபெறும். ஆசிரியர்களும் மாணவர்களும் ஒரு பொதுவான பிரார்த்தனையை மேற்கொள்கிறார்கள். அதில்,சிறப்பு அறிவிப்புகள் வெளியிடப்படுகின்றன மற்றும் மாணவர்களுக்கான வருகைப் பதிவு குறிக்கப்படுகிறது. சில நேரங்களில் மாணவர்கள் ஒரு சிறுகதை அல்லது கலாச்சார நிகழ்ச்சிகளை வழங்குகிறார்கள்.

அயர்லாந்து 
அயர்லாந்தில் உள்ள உரோமன் கத்தோலிக்கப் பள்ளிகளில் பெரும்பாலும் காலை கூட்டங்களில் பிரார்த்தனை நடைபெறுகிறது.

சான்றுகள்

வெளி இணைப்புகள் 

 

பள்ளிக் கலைச்சொல்லியல்
இடும்பாவனம்

இடும்பாவனம் (Idumbavanam) என்பது இந்திய ஒன்றியம்,  தமிழ்நாட்டின், திருவாரூர் மாவட்டம், முத்துப்பேட்டை ஊராட்சி ஒன்றியம், இடும்பாவனம் ஊராட்சிக்கு  உட்பட்ட  ஒரு சிற்றூர் ஆகும்.

அமைவிடம் 
இந்த ஊரானது மாவட்ட தலைநகரான திருவாரூரிலிருந்து 45 கிலோமீட்டர் தொலைவிலும், முத்துப்பேட்டையிலிருந்து 4 கிலோமீட்டர் தொலைவிலும், மாநிலத் தலைநகரான சென்னையிலிருந்து 353 கிலோமீட்டர் தொலைவிலும் உள்ளது.

மக்கள் வகைபாடு 
இந்த கிராமத்தில் 2127 வீடுகள் உள்ளன. 2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது 7345 ஆகும். இதில் பெண்களின் எண்ணிக்கை  3730 என்றும், ஆண்களின் எண்ணிக்கை 3615 என்றும் உள்ளது. கல்வியறிவு பெற்றவர்கள் விகிதம் 67.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

தொடருந்து நிலையம் 
அருகில் உள்ள தொடருந்து நிலையம் தில்லைவிளாகம் தொடருந்து நிலையம் ஆகும்.

கோயில்கள் 
இந்த ஊரில் பாடல் பெற்றத் தலமான  இடும்பாவனம் சற்குணேசுவரர் கோயில் உள்ளது.

மேற்கோள்

திருவாரூர் மாவட்டத்திலுள்ள கிராமங்கள்
கோத்தா ஸ்டார் மாவட்டம்

கோத்தா ஸ்டார் மாவட்டம் (ஆங்கிலம்: Kota Setar District; மலாய்: Daerah Kota Setar; சீனம்: 哥打士打县; ஜாவி: كوتا ستار) என்பது மலேசியா, கெடா மாநிலத்தில் அமைந்து உள்ள ஒரு மாவட்டம் ஆகும்.

இந்த மாவட்டத்தில் தான் கெடா மாநிலத்தின் தலைநகரமான அலோர் ஸ்டார் அமைந்துள்ளது. கெடா மாநிலத்தின் வடமேற்குப் பகுதியில், பினாங்கின் தலைநகரான ஜார்ஜ் டவுன் நகருக்கு வடமேற்கே 116 கி.மீ. தொலைவில், தாய்லாந்து எல்லைக்கு அருகில் உள்ளது.

பொது 

கோத்தா ஸ்டார் மாவட்டத்தின் வடக்கில் குபாங் பாசு மாவட்டம்; கிழக்கில் பொக்கோ சேனா மாவட்டம்; தென்கிழக்கில் பெண்டாங் மாவட்டம்; தெற்கில் யான் மாவட்டம்; மேற்கில் மலாக்கா நீரிணை ஆகியவை எல்லைகளாக உள்ளன.

பெயர்

கோத்தா ஸ்டார் என்ற பெயர் செட்டார் அல்லது 'ஸ்டாக்' (Stak) மரத்தில் இருந்து வந்தது. இது உண்ணக்கூடிய ஆரஞ்சு நிறப் பழங்களைக் கொண்ட ஒரு உள்நாட்டு (Bouea macrophylla) தாவரமாகும்.

நிர்வாகப் பிரிவுகள் 

கோத்தா ஸ்டார் மாவட்டம் 28 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (Mukim) என அழைக்கப் படுகின்றது.

 அலோர் மலை (Alor Malai)
 அலோர் மேரா (Alor Merah)
 அனாக் புக்கிட் (Anak Bukit)
 புக்கிட் பினாங் (Bukit Pinang)
 டெர்கா (Derga)
 குனோங் (Gunong)
 ஊத்தான் கம்போங் (Hutan Kampung)
 காங்கோங் (Kangkong)
 கோத்தா ஸ்டார் (Kota Setar) 
 கோலா கெடா (Kuala Kedah)
 குபாங் ரோத்தான் (Kubang Rotan)
 லங்கார் (Langgar)
 லெங்குவாஸ் (Lengkuas)
 லெப்பை (Lepai)
 லிம்போங் (Limbong)
 மெர்கோங் (Mergong)
 பாடாங் ஆங் (Padang Hang)
 பாடாங் லாலாங் (Padang Lalang)
 பெங்காலான் குண்டோர் (Pengkalan Kundor)
 பும்போங் (Pumpong)
 சாலா கெச்சில் (Sala Kechil)
 சுங்கை பாரு (Sungai Baharu)
 தாஜார் (Tajar)
 தெபெங்காவ் (Tebengau)
 தெலாகா மாஸ் (Telaga Mas)
 தெலோக் செங்கை (Telok Chengai)
 தெலோக் கெச்சாய் (Telok Kechai)
 தித்தி காஜா (Titi Gajah)

மலேசிய நாடாளுமன்றம் 

மலேசிய நாடாளுமன்றத்தின் மக்களவையில் (டேவான் ராக்யாட்) கோத்தா ஸ்டார் மாவட்டத்தின் நாடாளுமன்றத் தொகுதிகள்.

கெடா மாநிலச் சட்டமன்றம் 
கெடா மாநிலச் சட்டமன்றத்தில் கோத்தா ஸ்டார் மாவட்டப் பிரதிநிதிகள்; (2018-ஆம் ஆண்டு பொதுத் தேர்தல் முடிவுகள்):

மேலும் காண்க 
 மலேசிய மாவட்டங்கள்

மேற்கோள்கள் 

மலேசியாவின் மாவட்டங்கள்‎
கெடா மாநில மாவட்டங்கள்‎
இசபெலின் கீச்சான்

இசபெலின் கீச்சான் (Isabelline shrike) அல்லது தவுரியன் கீச்சான் (லானியசு இசபெல்லினசு) என்பது கீச்சான் குடும்பத்தைச் சேர்ந்த சிற்றினம் ஆகும். இது முன்பு சிவப்பு முதுகு கொண்ட கீச்சான் மற்றும் செவ்வால் கீச்சான் ஆகியவற்றின் இணை இனமாகக் கருதப்பட்டது. இது காசுபியன் கடல் மற்றும் வடக்கு மற்றும் மத்திய சீனாவின் தென்கிழக்கே கைதாம் படுகையில் உள்ள ஒரு பரந்த பகுதியில் காணப்படுகிறது. ஆப்பிரிக்கா மற்றும் அரேபியாவில் குளிர்காலத்தில் காணப்படும்.

சொற்பிறப்பியல் 
இதன் பேரினப் பெயர், லானியசு, இலத்தீன் வார்த்தையான " கசாப்பு" என்பதிலிருந்து பெறப்பட்டது. மேலும் சில கீச்சான்களின் உணவுப் பழக்கத்தின் காரணமாக "கசாப்பு பறவைகள்" என்றும் அழைக்கப்படுகின்றன. பொதுவான பெயர் குறிப்பிட்ட இசபெலினசு என்பதிலிருந்து, "சாம்பல்-மஞ்சள்" என்பதன் புதிய இலத்தீன் பெயரானது முதலாம் காசுடிலின் இசபெல்லா நினைவாகப் பெயரிடப்பட்டது. இவர் இசுபெயின் மூர்சிலிருந்து விடுதலை பெறும் வரை தனது உள்ளாடைகளை மாற்றமாட்டேன் என்று உறுதியளித்ததாகக் கூறப்படுகிறது. பொதுவான ஆங்கிலப் பெயர் "ஷ்ரைக்" என்பது பண்டைய ஆங்கில ஸ்க்ரிக், "ஷ்ரைக்" என்பதிலிருந்து வந்தது. இது ஷிரில் அழைப்பைக் குறிக்கிறது.

பழக்கவழக்கங்கள் 
இந்த இடம்பெயரக்கூட்டிய நடுத்தர அளவிலான பாசரின் பெரிய பூச்சிகள், சிறிய பறவைகள், கொறித்துண்ணிகள் மற்றும் பல்லிகளைச் சாப்பிடுகிறது. மற்ற கீச்சான்களைப் போலவே இது முக்கிய இடங்களிலிருந்து வேட்டையாடுகிறது. இது திறந்த பயிரிடப்பட்ட இடங்களில் இனப்பெருக்கம் செய்கிறது.

விளக்கம் 
இசபெலின் கீச்சான் இறகுகள், மணல் நிறம்த்தில் உள்ளன. சிவப்பு நிற வாலினைக் கொண்டது. இளம் பறவைகளை இளம் சிவப்பு-முதுகு கீச்சான்களிலிருந்து, அடிப்பகுதியில் உள்ள மிகவும் அரிதான புழுபோன்ற கோடுடைய தோற்றங்களால் வேறுபடுத்தலாம்.

மேற்கோள்கள்

மேலும் படிக்க

அடையாளம் காண 
 Worfolk, Tim (2000) Identification of red-backed, isabelline and brown shrikes Dutch Birding 22 (6): 323-362

வெளி இணைப்புகள் 

 படங்கள் - Oiseaux

கிழக்கு ஆப்பிரிக்க பறவைகள்
ஆப்பிரிக்கப் பறவைகள்
ஆசியப் பறவைகள்
சீனப் பறவைகள்
மங்கோலியப் பறவைகள்
தெற்காசியப் பறவைகள்
மேற்கு ஆசியப் பறவைகள்
ராம்நகர், உதம்பூர்

இராம்நகர் (Ramnagar), வட இந்தியாவில் உள்ள ஜம்மு காஷ்மீரில் உள்ள உதம்பூர் மாவட்டத்தில் உள்ள ராம்நகர் வருவாய் வட்டத்தின் நிர்வாகத் தலைமையிட நகரம் மற்றும் நகராட்சி ஆகும். இங்கு இராம்நகர் கோட்டை உள்ளது. இந்நகரத்தில் தாவி ஆறு பாய்கிறது. இது கடல் மட்டத்திலிருந்து 601 மீட்டர் உயரத்தில் உள்ளது. இது ஜம்மு நகரத்திற்கு வடகிழக்கே 94 கிலோ மீட்டர் தொலைவிலும்; உதம்பூர் நகரத்திற்கு தென்கிழக்கே 36 கிலோ மீட்டர் தொலைவிலும் உள்ளது.

மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 13 வார்டுகளும்,  வீடுகளும் கொண்ட
நகரத்தின் மக்கள் தொகை 6,292 ஆகும். அதில் ஆண்கள் 3,237 மற்றும் பெண்கள் 3,055 ஆக உள்ளனர். பாலின விகிதம் 1000 ஆண்களுக்கு 944 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  11.89% ஆகவுள்ளனர். இதன் சராசரி  எழுத்தறிவு 81.64% ஆகவுள்ளது. இதன் மக்கள் தொகையில் இந்துக்கள் 96.27%, இசுலாமியர் 3.31% மற்றும் பிறர் 0.43% ஆகவுள்ளனர்.

மேற்கோள்கள்

ஜம்மு காஷ்மீர் மாநிலத்திலுள்ள ஊர்களும் நகரங்களும்
உதம்பூர் மாவட்டம்